
CONCLUZII: 


e Dimensiunea militară a securităţii europene 
se manifestă în principal în cadrul NATO, dar 
Uniunea Europeană, prin noile instrumente 
instituționalizate capătă un rol tot mai impor- 
tant în acest sens. 

e Organizațiile militare sau politico-militare 
care acţionează pe continentul european sunt 
supuse unui continuu proces transformator 
datorat condiţiilor internaţionale ale mediului 
internațional de securitate iar nevoia de 
adaptare la noile amenințări şi riscuri este 
vizibilă. 


Conceptul „securitate europeană”, conform dicţio- 
narelor' şi a multor lucrări de specialitate, exprimă 
aceeaşi idee privind crearea unor mecanisme în relațiile 
interstatale europene, care să conserve valorile 
fundamentale ale statelor şi civilizației acestui conti- 
nent. În principal, aspectul care diferenţiază acest 
concept de cel al securității mondiale este legat de 
factorul spaţiu, care este redus la limitele Europei. Alte 
particularități ale securității continentale sunt deter- 
minate de modalitatea obiectivă şi subiectivă a evoluţiei 
statelor europene şi a relaţiilor dintre acestea. Astfel, 


! Mie dicţionar enciclopedic, Editura 
Enciclopedică, Bucureşti, 1986, p. 1584. 


Ştiinţifică şi 


e Dimensiunea militară, deşi însoțită de multi- 
plele dimensiumi nonmilitare ale securității 
rămâne un factor de forță la care nu se poate 
renunța. 


e România, ca membru activ al Uniunii 


Europene şi al Organizaţiei Nord-Atlantice, 
concomitent cu postura sa de stat de frontieră 
estică al celor două organizaţii, deține un rol 
important pentru asigurarea securităţii regio- 
nale europene, fapt pentru care trebuie să 
facă eforturi 
graniţelor sale. 


crescute de securizare a 


când se vorbeşte de realizarea unei securități europene, 
nu este lipsit de importanță locul de unde se fac auzite 
afirmațiile respective, deoarece limitele continentului şi 
obiectivizarea spirituală şi materială a valorii 
„securitate” sunt percepute diferit. „Normalul” acestei 
situații, care sperăm că o dată cu trecerea timpului şi 
schimbarea generațiilor se va uniformiza cu cel al 
limitelor geografice, este dat de diferența cu care s-a 
realizat dezvoltarea zonală şi au evoluat relațiile dintre 
statele europene. O viziune comună pe întreg 
continentul privind securitatea, nu este posibilă decât în 
condițiile specifice unui areal intern omogen, care are la 
bază politici, strategii şi programe naționale şi 
multinaționale corelate. 

O tipologie a conflictelor militare europene 


La începutul secolului al XXI-lea, omenirea 
continuă să se lupte pentru putere, teritoriu, resurse, 
pieţe şi influenţă, însă, confruntările nu se mai limitează 
doar la domeniul militar propriu-zis, ci implică toate 
domeniile vieţii sociale: politic, economic, tehnico- 
ştiinţific, ideologic, diplomatic şi de altă natură!. 
Fiecare doreşte să deţină cât mai multe resurse şi, de 
cele mai multe ori, în detrimentul sau pe seama celuilalt. 
lar această bătălie continuă să aibă configurări şi 
evoluţii greu de prevăzut, atât pentru beligeranţi, cât şi 
pentru restul lumii. 

Cele mai multe dintre conflictele actuale şi viitoare 
ar putea fi înscrise în următoarea tipologie: 

— conflicte militare frontaliere sau teritoriale; 

— conflicte militare pe suport etnic şi religios; 

— conflicte militare pe suport economic; 

— războaie de gherilă; 

— terorism şi acţiuni militare împotriva terorismului”. 

Conflictele actuale şi cele viitoare se îndepărtează 
din ce în ce mai mult de cele tradiționale, de războiul 
clasic, în calitatea lui de confruntare de durată dintre 
două armate apropiate ca potențial, aparținând statelor 
sau alianțelor. O astfel de confruntare simetrică este tot 
mai puţin probabilă într-un viitor previzibil, după cum 
vom arăta în cele ce urmează. 

Cel puţin la început de secol, conflictele, 
îndeosebi cele armate, vor continua să aibă cele trei 
mari caracteristici ale oricăror confruntări militare sau 
civile-militare — simetria (proporționalitatea), disimetria 
(non-simetria, disproporționalitatea) şi asimetria (pro- 
porționalitatea dinamică) —, dar, pe măsură ce armele se 
vor perfecționa şi vulnerabilităţile noii societăți vor 
creşte, conflictualitatea se va deplasa semnificativ spre 
disimetrie şi asimetrie. 

Confruntările militare vor avea un caracter 
disproporționat, atât în ceea ce priveşte tehnologia, cât 
şi doctrinele şi modalităţile concrete de acţiune în teatre 
sau în afara acestora. De altfel, asistăm la dezvoltarea 
accelerată a unei noi forme de conflict, pe care l-am 
putea denumi „terorism-antiterorism” şi în care sunt 
implicate tot mai concret armatele. Terorismul, alături 


de gherila şi revoluţia armată, a readus în actualitate o 
formă mult mai veche a conflictualităţii, cea a 
asimetriei, adică a confruntărilor în care armatele 
trebuie să acționeze altfel decât au fost structurate, 
înzestrate şi pregătite”. Este tipul de conflict în care o 
parte puternică, susținută instituțional, politic, juridic, 
economic, financiar şi doctrinar, se confruntă cu alta 
slabă, motivată mai ales de argumente identitare (etnice, 
religioase, ideologice etc.). De fapt, războiul asimetric 
nu este altceva decât un război primitiv şi, de cele mai 
multe ori, nejustificat, al celui slab împotriva celui 
puternic, în care cel puternic respectă, totdeauna, 
regulile şi principiile războiului, normele de drept şi 
întreaga legislație internațională, spre deosebire de cel 
slab, care are iniţiativa strategică şi toate mijloacele 
pentru a-l pune pe cel puternic într-o situație dificilă. 

Alături de conflictele asimetrice, vor persista 
probabil pentru o bună perioadă de timp şi confruntările 
disimetrice, adică cele „între forţe disproporționate şi 
deosebite între ele, atât ca organizare, înzestrare, 
tehnologie, cât şi ca potenţial, doctrină şi mod de 
întrebuințare”. În prim-planul unor astfel de conflicte 
se vor afla marile puteri financiare, economice, 
tehnologice şi militare în acţiunea lor de dominare a 
lumii. Aceste confruntări vor avea manifestări diverse, 
de la cele politice şi economico-financiare la cele etnice 
şi religioase, iar mijloacele vor fi specifice: război 
informaţional şi propagandă, sancțiuni, embargouri, 
restricţii, izolare internaţională, interdicții şi limitări ale 
unor drepturi comune, inclusiv a accesului la resurse 
vitale etc. 


l Neagoe Visarion, Ion Olteanu, Gabriel Achim, Acțiunea 
militară terestră modernă, Editura CTEA, Bucureşti, 2006, 
p. 61. 

? Teodor Frunzeti, Mircea Mureşan, Gheorghe Văduva, 
Război şi haos, Editura CTEA, Bucureşti, 2009, pp. 30-31. 

? Nicolae Dolghin, Spațiul şi viitorul războiului, Editura 
UNAp „Carol I”, București, 2007, pp. 64-65. 

4 Mircea Mureşan, Gheorghe Văduva, Războiul viitorului, 
viitorul războiului, Editura U.N.Ap. „Carol I”, Bucureşti, 
2004, p. 49. 


Autoarea este locotenent-colonel, desfăşurându-şi activitatea în cadrul Serviciului de Protecție şi Pază. În 


A 


calitatea sa de doctorand al Universităţii Naționale de Apărare „Carol I” în domeniul „Ştiinţe militare şi 


informații” are preocupări legate de securitate din perspectiva Uniunii Europene, în special locul şi rolul 
Politicii Europene de Securitate şi Apărare, pe măsura dezvoltării dimensiunii militare a organizaţiei 
europene. 

Securitate în Europa pe fondul noilor provocări 


Pe baza noilor tipuri de conflicte previzionate, se 
constată cu uşurinţă că mijloacele tradiționale de 
obținere a securității nu mai sunt eficiente, decât prin 
aplicarea resurselor naţionale în forurile internaţionale 
sau cooperarea transnațională, a inclusivității şi multi- 
lateralismului. Pe această premisă, statele Europei s-au 
raliat în mare măsură la organizaţii militare regionale de 
securitate. 

Considerăm că, varianta optimă pentru obţinerea 
unui cadru propice de securitate europeană, s-ar realiza 
dacă diplomaţia preventivă şi securitatea colectivă a 
statelor s-ar manifesta în mod global, indivizibil şi 
cooperativ. Realitatea, însă, este de aşa natură că 
manifestarea lor concretă şi instituționalizată are loc 
numai fragmentar, la nivel regional. 

Construirea unor înțelegeri regionale sub forma 
parteneriatelor de securitate este probabil cea mai 
importantă inovaţie a practicilor de securitate a statelor 
din zilele noastre”. 

În Europa funcţionează un număr impunător de 
organizaţii regionale. În linii generale, fiecare dintre ele 
îşi aduce aportul la evoluția progresistă a elementelor 
sociale, structurale, care corespund diplomației preven- 
tive pe termen lung. 

Sunt semnificative prin potența şi complexitatea 
obiectivelor sale: Organizaţia Naţiunilor Unite (ONU), 
Organizaţia pentru Cooperare şi Securitate în Europa 
(OSCE), Organizaţia Atlanticului de Nord (NATO), 
Uniunea Europeană (UE). 

ONU 

Organizaţia Naţiunilor Unite a fost şi rămâne cel 
mai important organism de securitate cu caracter global, 
care are un rol deosebit în istoria lumii şi va continua să 
deţină acest rol. Scopurile pentru care a fost creată 
această organizaţie se referă la menținerea păcii şi 
securităţii internaţionale, dezvoltarea relaţiilor priete- 
neşti între naţiuni pe baza principiului egalităţii în 
drepturi a popoarelor, realizarea cooperării în plan 
internațional şi armonizarea eforturilor națiunilor 
pentru atingerea acestor scopuri.” În acest sens, Carta 
Naţiunilor Unite prevede principiile, structurile şi 
mecanismele prin care se pot atinge aceste scopuri. 

Printre mecanismele cele mai eficiente ale ONU se 
numără: analizarea celor mai importante aspecte ale 
existenței şi dezvoltării societății umane în diferite 
forumuri — Adunarea Generală, Consiliul de Securitate 
etc. — şi adoptarea rezoluţiilor şi hotărârilor corespun- 
zătoare; realizarea unor acorduri internaţionale, în 
diferite domenii de activitate, importante pentru 
stabilitatea mondială; stabilirea unor misiuni şi 
constituirea forțelor corespunzătoare pentru sprijinul 


? Carta Naţiunilor Unite, art. |. 


păcii, în diferite zone ale lumii, coordonarea şi 
supravegherea activității acestora; sprijinul zonelor şi 
naţiunilor rămase în urmă din punct de vedere social şi 
economic ori a unor categorii de persoane (copii, 
bolnavi, refugiați etc.). Trebuie subliniat rolul deosebit 
al misiunilor ONU de menținere ori impunere a păcii, 
precum şi al Consiliului de Securitate al ONU pentru 
rezolvarea celor mai stringente probleme de interes 
global, regional sau naţional ale omenirii, cu implicaţii 
în stabilitatea internaţională şi regională. Este, în acelaşi 
timp, important de subliniat, rolul mai puţin relevant 
care a revenit ONU în soluționarea unor conflicte ori 
stări de instabilitate la sfârşitul secolului XX şi 
începutul secolului XXI, cum au fost cele din Balcani, 
Caucaz ori din America Latină, în care rolul 
determinant a revenit unor organisme regionale de 
securitate sau unor ţări — actori globali de securitate ca 
SUA şi Rusia. 

ONU cooperează cu organizaţiile regionale pe baza 
capitolului VIII, Art.52-54 al Cartei Naţiunilor Unite, în 
care se arată că: „nimic din prezenta Cartă nu interzice 
existența aranjamentelor sau a organizațiilor regionale 
care activează în scopul menţinerii păcii şi securității 
internaționale, atâta timp cât activitatea acestora nu 
contravine scopului şi principiilor Naţiunilor Unite”. 

OSCE 

Organizaţia pentru Securitate şi Cooperare în 
Europa este o organizaţie pan-europeană de securitate 
ale cărei 55 de state membre se situează din punct de 
vedere geografic între Vancouver, în vestul Canadei şi 
Vladivostok în extremul orient al Rusiei, încadrându-se, 
din punct de vedere funcţional, în prevederile 
capitolului VIII din Carta ONU, cel referitor la 
aranjamentele regionale de securitate. 

În plus, Organizaţia are mai multe contacte cu unele 
grupuri de cooperare regională (Iniţiativa Central 
Europeană, Consiliul Statelor Marii Baltice, Consiliul 
de Cooperare Economică a Mării Negre, Iniţiativa de 
Cooperare Economică a Mării Negre şi Inițiativa de 
Cooperare Sud-Est Europeană), cu unele organizaţii 
nonguvernamentale, ca de exemplu, „Democratic 
Institution and Human Rights” şi cu unele instituţii 
academice (prin programul „Researcher in Residence”) 
la care participă multe dintre statele europene. 

OSCE este prim instrument în zona sa de 
responsabilitate: de avertizarea timpurie, prevenirea 
conflictelor, managementul crizelor şi restabilirea 
situaţiei în perioada post conflict. Abordarea securității 
în viziunea OSCE este extensivă şi bazată pe cooperare. 
Ea include o gamă foarte largă de probleme precum: 
controlul armamentului, diplomația preventivă, măsurile 
de sporire a încrederii reciproce dintre state, drepturile 
omului, monitorizarea alegerilor, securitatea economică 


4 

şi securitatea mediului înconjurător. Toate statele 
membre ale OSCE au un status egal, indiferent de 
mărimea lor, iar deciziile sunt luate pe bază de consens. 

Organizaţia pentru Securitate şi Cooperare în 
Europa este o instituţie regională de securitate cu un rol 
foarte bine definit în arhitectura europeană de securitate 
— crearea şi îndeplinirea unor mecanisme colective de 
securitate, bi şi multilaterale, care să contribuie la 
menținerea unor relații reale de cooperare şi încredere 
între ţările europene, pentru stabilitate şi echilibru pe 
continent. 

Mecanismele şi pârghiile sale sunt preponderent 
teoretice, bazate pe prevederile unor tratate şi convenţii 
şi pe aranjamente bilaterale ori multilaterale, fără 
folosirea forţei ori a unor procedee de coerciţie, precum 
şi pe analizarea problemelor importante în diferite 
forumuri ori instituții ale OSCE. 

Dintre mecanismele deosebite, cu efecte semni- 
ficative în planul securității europene trebuie menţionate 
Tratatul CFE şi Tratatul CER DESCHIS, precum şi 
unele misiuni de sprijin al păcii care constituie 
instrumente eficiente pentru controlul activităților 
militare, efectivelor şi armamentelor convenţionale 
importante ale ţărilor europene, care au contribuit la 
diminuarea semnificativă a pericolului unui conflict 
local sau regional clasic şi la creşterea încrederii între 
națiuni. Este la fel de semnificativ pentru a sublinia 
rolul acestui organism de securitate faptul că lipsa 
elementelor de forță şi a unor mecanisme de coerciţie 
puternice afectează credibilitatea acestei organizații în 
panoplia structurilor de securitate internaţionale şi 
eficienţa în fața conflictelor şi stărilor de criză cauzate 
de probleme etnice ori religioase. 

NATO 

Organizația Tratatului Nord-Atlantic, organizaţie 
colectivă politico-militară, cu predilecție cu rol de 
securitate, îşi delimitează în mai multe articole ale 
Tratatului său de instituire” concepţia de securitate. 

Provocările noului început de secol XXI a 
determinat NATO să reevalueze definiția securităţii. 
Apărarea colectivă rămâne principala misiune a 
Alianţei, însă, riscurile, pericolele şi amenințările cu 
care se confruntă Organizaţia Nord-Atlantică s-au 
schimbat substanţială. 

Eficienţa NATO îşi are izvorul, printre altele, în 
faptul că acoperă toate componentele stabilităţii, 
dispune de instrumente şi mecanisme organizatorice — 
instituţii colective politico-militare şi militare de decizie 
şi de conducere, sisteme de procurare şi de procesare a 
informaţiilor, forțe specializate etc. -, conceptuale — 
doctrine, standarde, concepte, manuale etc. -, acționale 
şi de infrastructură, în toate mediile de confruntare, din 
spaţiul cosmic până sub pământ ori sub apă. 

De asemenea, este relevant în acest moment al 
analizei faptul că Alianța  Nord-Atlantică şi-a 
modernizat permanent aceste instituții şi mecanisme la 


cerințele mediului de securitate şi la amenințările ce au 
apărut în diferite perioade ale acestuia, în comparaţie cu 
ONU sau OSCE care au încercat să adapteze 
mecanismele vechi la amenințările moderne, pierzând 
din eficiență. 

Tendinţele de evoluţie a NATO demonstrează noua 
orientare a alianţei de a-şi asuma noi responsabilităţi de 
securitate în afara regiunii geografice de dispunere a 
statelor membre, precum şi responsabilităţi noi față de 
cele clasice. 

Evenimentele teroriste din SUA, din 11 septembrie 
2001, şi acţiunile antiteroriste ce au urmat au 
demonstrat soliditatea Alianţei Nord-Atlantice, solida- 
ritatea membrilor acesteia, eficiența mecanismelor, 
chiar şi unele fisuri, între care consistenţa ori coerenţa 
parțială determinată de dezvoltarea tehnologică inegală 
a țărilor membre. Totodată, mecanismele de parteneriat 
implementate de NATO la jumătatea ultimului deceniu 
al secolului XX au crescut foarte mult rolul acesteia în 
ecuaţia de securitate la nivel global ceea ce, alături de 
caracterul transatlantic al acesteia şi implicarea în 
acțiunile din Afganistan, a scos în evidenţă rolul global 
pe care poate să-l dețină NATO. Extinderea robustă a 
Alianţei Nord-Atlantice, ce are loc în primii ani ai 
secolului XXI, face din această organizație un actor 
global de securitate, care dispune de capacităţile 
corespunzătoare responsabilităților asumate în aproape 
orice regiune a globului. 

Problematica modernizării NATO, a adaptării sale 
la cerinţele impuse de noile dimensiuni ale mediului de 
securitate global şi european este permanent în atenţia 
responsabililor alianţei, fiind o temă de mare actualitate 
şi de continuitate. 

În prezent, se vorbeşte despre: cooperare cu alte 
organizaţii de securitate, extindere, întărire a legăturilor 
transatlantice, gestionarea crizelor, misiuni non-articol 
5, lupta împotriva terorismului, specializare de rol etc. 
În acest context, NATO subliniază indivizibilitatea 
securității internaționale: evoluţia unei regiuni afectează 
evoluția altora, iar vechiul concept de securitate 
(capacitatea de apărare a teritoriului) devine insuficient 
pentru a ilustra complexitatea lumii. 

În acelaşi timp, extinderea NATO spre estul 
continentului plasează, pentru prima dată, cele şase țări 
riverane Mării Negre într-o paritate numerică: există trei 
state membre NATO (Turcia, România, Bulgaria) şi trei 
state nemembre (Georgia, Rusia, Ucraina). Astfel, 
Marea Neagră încetează să mai fie o mare aflată 
exclusiv sub influenţa țărilor ex-sovietice. 

Transformările militare declanşate de NATO şi 
modernizările impuse de UE implică direcţii ferme de 
acțiune a statelor care se integrează în cele două 
organizaţii, precum şi implementarea unor sisteme de 
management al securităţii, care să se conformeze 
cerințelor standardelor celor două organizații în toate 
dimensiunile securităţii naţionale. 

UE 

Uniunea Europeană, organism cu responsabilități 
preponderent economice, a devenit un element 
important pentru stabilitatea şi securitatea europeană. 
Impactul existenței şi activității Uniunii Europene în 
planul securităţii are o componentă economică — 
destinaţia inițială şi de bază a acestei organizaţii, 
precum şi o componentă politico-militară, tot mai 
consistentă în ultimii ani ai secolului XX şi ulterior, 
când UE şi-a lărgit preocupările, şi ca urmare, şi-a 
extins şi instrumentele, conceptele şi mecanismele de 
acțiune, în planul securității. Desigur, este evident că, în 
plan politico-militar, UE evoluează în concurenţă cu 
NATO, mai ales că, deocamdată, Uniunea se bazează pe 
unele capacităţi şi facilități al Alianţei Nord-Atlantice, 
dar proiectele UE şi evoluţia predictibilă pe termen 
mediu şi lung a acesteia denotă dorinţa de sporire a 
rolului său în domeniul securităţii europene, poate pe un 
culoar propriu, poate pe culoarul altor organisme de 
securitate. 

În sensul celor de mai sus, o nouă intensificare a 
eforturilor UE a avut loc la începutul anului 2001, prin 
fundamentarea conceptului referitor la Politica 
Europeană Externă şi de Securitate (PESC), care a 
devenit unul din subiectele cele mai delicate la acea 
vreme, atât în UE, cât şi în raporturile NATO-UE. 
Acesta porneşte de la apărarea intereselor economice şi 
comerciale ale uniunii şi urmăreşte realizarea unei 
politici comune în planul securității. Rațiunea declarată 
a PESC este de a crea o gamă completă de capacități 
militare şi nonmilitare, la dispoziția Uniunii Europene, 
care să-i permită să intervină, la nevoie, în misiuni 
umanitare, de căutare-salvare, de menținere a păcii, de 
management al crizelor, inclusiv pentru impunerea 


păcii. În abordarea acestei problematici delicate, factorii 
de decizie ai UE pornesc, probabil, de la faptul că 
aceasta asigură peste jumătate din fondurile inter- 
naționale destinate dezvoltării şi ajutoarelor umanitare, 
aproximativ o treime din ajutorul mondial pentru 
Orientul Apropiat şi 40% din eforturile de reconstrucție 
al Bosniei-Herţegovina, Uniunea dorind ca şi eforturile 
politice să se ridice la nivelul celor economice. Acest 
deziderat s-ar putea atinge prin realizarea capacității de 
a apăra valorile comune ale membrilor săi, interesele lor 
fundamentale, independenţa şi securitatea acestora, 
precum şi a capacităților necesare prevenirii şi, la 
nevoie, rezolvării cu forțe proprii a apariției unor 
conflicte locale, contracarării multiplelor amenințări şi 
pericole la adresa securității continentului şi fiecărui 
membru în parte. Paşii concreţi efectuaţi de Uniunea 
Europeană în acest sens sunt deja importanţi, însă ritmul 
este relativ lent, iar angajarea unora din membrii UE ori 
a partenerilor nu se materializează în măsuri 
corespunzătoare. Cert este că unele din proiectele 
lansate în urmă cu câțiva ani au început să prindă viață, 
cum este cazul Forței de Reacție Rapidă sau al unor 
structuri colective de conducere politico-militară. 

5 Emil Hedeşiu, Constantin Stoica, Gheorghe Toma, 
Securitatea internațională sub impactul globalizării. 
Realităţi, provocări, schimbări, Editura A.N.I, 2007, p. 30. 

é Carta ONU, capitolul XIII, Art. 52, paragraful 1. 

7 Vezi North-Atlantic Treaty, Washington, 1949. 

8 The Istanbul Declaration. Our Security in a New Era, 
Issued by the Heads of State and Government participating in 
the meeting of the North Atlantic Council in Istanbul on 28 
June 2004, vezi http://www.nato.int./docu/pr/2004/p.04- 
097e.htm, accesat la data de 25.03.2010, ora 17.45. 


Aportul României la securitatea europeană 


România, ca stat membru al NATO şi al UE, are un 
rol de legătură între cele două structuri. Experienţa 
politică şi militară a impus-o din prima fază ca un 
element strategic în zona balcanică şi a Mării Negre. 
Apoi ca ţară situată la “frontiera”, atât a UE, cât şi a 
NATO rolul pe care îl are în securizarea frontierelor 
comune fiind unul determinant pentru ambele 
organizaţii şi va fi nevoie de experiența comună pentru 
a face față provocărilor prezente şi viitoare. 

În ceea ce priveşte România, ca stat mijlociu al 
Europei, securitatea națională a acesteia în epoca 
globalizării, trebuie privită prin prisma intereselor sale 


“Folosim peiorativ, şi în sens larg, nu în sens juridic, termenul 
de „frontieră” a NATO şi UE cu toate că această noţiune se 
referă de fapt la porțiunile de frontiere ale statelor membre 
NATO şi UE aflate în zonele limitrofe ale acestor organizații, 


frontiere exterioare către state non-membre ale acestora. 


naţionale. Acest lucru trebuie însă făcut în aşa fel încât 
să se încadreze în politicile regionale şi zonale de 
securitate ale organismelor cărora le este parte şi să se 
constituie în componentă a securităţii globale. 

Conform concepţiei privind securitatea naţională, 
colaborarea pe linie militară cu alte state constituie atât 
o garanţie indirectă de securitate, cât şi o modalitate de 
perfecționare a structurii militare. 

În noua calitate a României de ţară donatoare de 
asistență pentru dezvoltare, în cursul anului 2007 s-a 
concretizat o nouă formă de cooperare cu ONU, prin 
sprijinul financiar acordat de ţara noastră unui număr 
important de programe şi fonduri de dezvoltare ale 
ONU cu activitate în domeniul dezvoltării. Prezența 
ONU în România reprezintă o sursă de susținere a 
eforturilor țării noastre, într-o perioadă de transformări 
sociale şi economice definitorii. 

Prin documentele adoptate la summit-ul OSCE de la 
Istanbul, România şi-a asumat obligaţii specifice de a 
contribui la implementarea sistemului REACT, care să 
asigure capacitatea de a desfăşura operativ expertiză 
civilă şi de poliţie pentru prevenirea eficientă a conflic- 
telor, gestionarea crizelor şi reabilitarea post-conflict. 
Prin participarea activă la gestionarea şi rezolvarea 
situaţiilor de criză, România dovedeşte că este un real 
factor de stabilitate şi securitate. În noua configurare a 
zonelor de interes major pentru organizațiile interna- 
tionale de securitate, României i s-a recunoscut valoarea 
geostrategică şi, ca urmare, i se va atribui un rol 
deosebit în spațiul situat la est de Marea Neagră. 

Participarea ţării noastre la operaţiunile şi misiunile 
Organizației Atlanticului de Nord (NATO) oferă o 
susținere concretă a angajamentelor politice asumate de 
România ca membru al Alianţei, amplificându-i credibi- 
litatea de aliat. 

În mediul de securitate actual, caracterizat de 
schimbări în natura şi complexitatea amenințărilor, 
statele membre UE, între care şi România, au decis să 
creeze un instrument specific de acţiune interguver- 
namentală în domeniu — Politica Europeană de 
Securitate şi Apărare (PESA), subsumat Politicii 
Europene de Securitate Comună (PESC). La baza 
acțiunilor UE pe acest plan se află Strategia Europeană 
de Securitate, adoptată în decembrie 2003 şi supusă în 
prezent unui proces de reactualizare, în vederea 
noul statut, de actor semnificativ în domeniul securităţii, 
pe care îl asumă în ultimul timp Uniunea Europeană. 

În sprijinul acestei viziuni, au fost lansate nume- 
roase misiuni de gestionare a crizelor. În timp, Uniunea 
şi-a construit reputaţia unui actor capabil de o abordare 
comprehensivă în materie de gestionare a crizelor, 
punând accentul atât pe latura militară a implicării în 
diferite misiuni de gestionare a crizelor, cât şi pe cea 
civilă, mai ales în domeniul statului de drept. 

Contribuţia militară a României, alături de a celor- 
lalte state membre, acoperă atât palierul civil, cât şi cel 
militar. Astfel, România este prezentă în numeroase 
misiuni desfăşurate sub egida PESA, derulate pe mai 
multe continente (Europa, Asia, Africa): EUPM (misiu- 
ne civilă în Bosnia şi Herţegovina), EUFOR ALTHEA 
(misiune militară în Bosnia şi Herţegovina), EUPOL 
RD Congo (misiune civilă în RD Congo), EUJUST 
LEX (misiune integrată în domeniul statului de drept 
pentru Irak), EULEX Kosovo (misiune în domeniul 
supremaţiei legii în Kosovo), EUBAM Rafah (misiune 
civilă la granița dintre Fâşia Gaza şi Egipt), EUPOL 
Afganistan (misiune civilă în Afganistan), EUFOR 
Ciad/RCA (misiune militară cu caracter tranzitoriu 
"'bridging operation”), EUMM Georgia”. 


“Site-ul Ministerului Afacerilor Externe, 


Pe lângă organizațiile regionale militare sau 
politico-militare consacrate, există şi structuri de 
cooperare regionale neinstituţionalizate precum: 

a) Procesul de Cooperare în Europa de Sud-Est 
(SEECP) la care participă state mici şi mijlocii: Albania, 
Bulgaria, Grecia, Macedonia, România, Serbia, 
Muntenegru, Turcia, Bosnia şi Herţegovina, Croaţia 
având statut de observator. La reuniunile SEECP parti- 
cipă, în calitate de invitaţi, reprezentanţii ai: Preşedinţiei 
Uniunii Europene şi a Comisiei Europene, Președinției 
OSCE, OCEMN şi ICE, Pactul de Stabilitate, Consiliul 
Europei, ONU, OMC, CEE/ONU etc. Una din cele mai 
importante contribuţii ale Președinției în exercițiu (PiE) 
române (aprilie 1999 — martie 2000) a SEECP a fost 
semnarea, la 12 februarie 2000, la Bucureşti a Cartei 
relaţiilor de bună vecinătate, stabilitate, securitate şi 
cooperare în Europa de Sud-Est. Ulterior, în PiE (aprilie 
2004 — mai 2005), România a inițiat o dezbatere 
informală asupra evoluţiilor politice din regiune, 
deschizându-se, în acelaşi timp, şi procesul de reflecţie 
asupra dosarului Kosovo. Tot sub egida PiE română, a 
fost creat în cadrul Ministerului Justiţiei, Grupul 
Consultativ SEECP de luptă împotriva crimei orga- 
nizate şi a corupției. Reuniunea şefilor de stat şi de 
guvern (Summit-ul SEECP), din 11 mai 2005, a marcat 
încheierea Președinției române şi preluarea de către 
Grecia a PiE. În pregătirea Summit-ului SEECP a avut 
loc cea de a doua Reuniune Ministerială (10 mai 2005), 
precum şi întâlnirea Comitetului Directorilor Politici (8- 
9 mai 2005). 

b) Iniţiativa Central Europeană (ICE) este o formă 
flexibilă şi pragmatică de cooperare regională care 
reuneşte o serie de state mici şi mijlocii printre care: 
Albania, Austria, Belarus, Bosnia şi Herţegovina, 
Bulgaria, Republica Cehă, Croaţia, Italia, Ucraina, 
Macedonia, Moldova, Polonia, România, Slovacia, 
Slovenia, Serbia şi Muntenegru. România exercită 
Preşedinţia ICE pentru prima dată de la dobândirea 
statutului de membru al Inițiativei, în 1996. Principala 
inițiativă a României a constat direcția consolidării 
cooperării dintre statele membre şi nemembre UE, în 
vederea facilitării transferului de know-how şi acordarea 
de asistență punctuală în domenii relevante relaţiei cu 
UE. În acest sens, susține valorificarea oportunităţilor 
oferite de ICE, transpuse în proiecte concrete. 

c) Acordul de Liber Schimb Central-European 
(CEFTA) a fost încheiat între Polonia, Cehoslovacia şi 
Ungaria, în 1992. Ulterior, acordul a fost lărgit prin 
includerea Sloveniei, României, Bulgariei şi Croaţiei. 
Acesta s-a dovedit a fi un cadru excelent de pregătire 
pentru aderarea la Uniunea Europeană a economiilor 
statelor candidate. Se are în vedere posibilitatea trans- 
punerii beneficiilor participării la acord asupra statelor 


Vezi: http://Aww.mae.ro/index.php?unde=doc&id=4980& 
idink=1 &cat=3, accesat la 24.03.2010, ora 21.01. 


COLOCVIU STRATEGIC Nr. 5, 2010 


7 


din Balcanii de Vest, contribuind la deschiderea econo- 
miilor şi dezvoltarea schimburilor regionale, precum şi 
pregătirea pentru integrarea lor viitoare. România, în 
calitate de preşedinte al CEFTA, împreună cu Pactul de 
Stabilitate pentru Europa de Sud-Est au organizat la 
Bucureşti, în data de 6 aprilie 2006, Summit-ul primilor 
miniştri din Sud-estul Europei, cu tema „Integrarea 
Europei prin dezvoltarea comerțului liber în regiune”. 
Obiectivul Summit-ului a fost lansarea, la nivel politic, 
a negocierilor pentru crearea unui Acord unic de comerț 
liber în regiune, prin extinderea simultană şi amendarea 
CEFTA. Acest Acord va înlocui rețeaua de 31 de 
acorduri de liber schimb bilaterale existente în regiune. 

d) Procesul de Cooperare Dunăreană. La acesta 
participă cele 13 state din bazinul hidrografic al Dunării 
(cele 10 state riverane: Germania, Austria, Slovacia, 
Ungaria, Croaţia, Serbia, România, Bulgaria, Republica 
Moldova şi Ucraina, precum şi cele 3 state neriverane, 
având majoritatea teritoriului situată în cadrul bazinului 
hidrografic al fluviului: Cehia, Slovenia şi Bosnia şi 
Herţegovina, Comisia Europeană şi Pactul de 
Stabilitate. Organizarea, în România, în 4 mai 2006, a 
unei sesiuni a Comisiei Dunării — fiind prima oară când 
o astfel de sesiune se desfăşoară în afara sediului 
organizaţiei — a reprezentat un element de continuitate şi 
o dovadă a interesului şi contribuţiei importante a 
României în dezvoltarea cooperării dunărene. 

e) Pactul de Stabilitate pentru Europa de Sud-Est 
(PSESE) ce cuprinde o serie de obiective legate de 
democraţia locală şi cooperarea transfrontalieră; mass- 
meda, infrastructura, investițiile şi comerțul, gestionarea 
şi stabilizarea mişcărilor de populaţii, crima organizată. 
Centrul Regional SECI pentru Combaterea Crimina- 
lităţii Transfrontaliere de la Bucureşti a fost cea mai 
importantă inițiativă a PSESE). Centrul este o structură 
de cooperare regională, cu participare internaţională, 
înființat la propunerea oficială a României, în 1999. 
România se implică activ în procesul de restructurare a 
PSESE. La 16 noiembrie 2006 a avut loc, la Bucureşti, 
reuniunea Mesei Regionale a PSESE, precedată, pe 15 
noiembrie, de reuniunile Meselor de Lucru. Contribuţia 
României în noul format de cooperare regională, va viza 
cu precădere furnizarea de expertiză statelor din 
regiune. 

f) Inițiativa de Cooperare în Sud-Estul Europei 
(SECI) reprezintă o structură subregională care încura- 
jează cooperarea între statele participante şi facilitarea 
integrării lor în structurile europene. Statele participante 
sunt: Albania, Bosnia-Herţegovina, Bulgaria, Croaţia, 
Macedonia, Grecia, Moldova, România, Slovenia, 
Turcia şi Ungaria. În cadrul acesteia, România a avut un 
rol important prin crearea Centrului Regional SECI de 
la Bucureşti, ce a devenit operaţional în ianuarie 2001. 
De asemenea, cu privire la combaterea terorismului 
global, la 14 septembrie 2001, Comitetul Mixt de 
Cooperare a adoptat „Declaraţia de la Bucureşti pentru 


reprimarea terorismului”. La 27 ianuarie 2003, în 
prima zi a sesiunii de iarnă a Adunării Parlamentare a 
Consiliului Europei, dr. Erhard Busek, Coordonatorul 
Special al Pactului de Stabilitate pentru Europa de Sud- 
Est, a subliniat faptul că s-a reuşit fuzionarea 
activităților SECI cu cele ale Pactului, urmând a se 
elabora programele concrete de transpunere în practică 
ale acestei reorganizări. Ca urmare, Centrul SECI de la 
Bucureşti a devenit Centrul Regional SECI pentru 
Combaterea Criminalităţii Transfrontaliere. 

g) Consiliul Cooperării Regionale (Regional 
Cooperation Council - RCC) reprezintă rezultatul unui 
proces cuprinzător de restructurare a formatelor de 
cooperare regională, pentru adaptarea acestora la 
nevoile şi provocările actuale ale regiunii. RCC şi-a 
început activitatea la 27 februarie 2008, prin preluarea şi 
continuarea rezultatelor pozitive ale Pactului de 
Stabilitate pentru Europa de Sud-Est (PSESE). RCC va 
funcţiona pe baza parteneriatului dintre statele parti- 
cipante la SEECP (Albania, Bosnia şi Herţegovina, 
Bulgaria, Croaţia, Grecia, Republica Macedonia, 
Muntenegru, Republica Moldova, România, Serbia şi 
Turcia), statele donatoare (Austria, Elveţia, Finlanda, 
Germania, Irlanda, Italia, Letonia, Norvegia, Slovenia, 
Suedia şi SUA) şi Comisia Europeană, depăşind astfel 
paradigma PSESE: state beneficiare-state donatoare. 
UNMIK/Kosovo este membru RCC cu drepturi şi 
obligaţii depline. 

România a deţinut, în 2001, Preşedinţia OSCE, 
perioadă în care a depus eforturi substanţiale pentru 
folosirea potenţialului OSCE în reglementarea tensi- 
unilor şi conflictelor, prin implicarea în acţiunile OSCE 
în  Bosnia-Herţegovina, Albania, R.F. Iugoslavia, 
FYROM etc. O serie de reprezentanţi români au fost sau 
sunt membri ai misiunilor OSCE sau au participat ca 
supraveghetori la alegeri. 

Responsabilitatea asigurării preşedinţiei în exerciţiu 
a OSCE a oferit României o oportunitate deosebită de 
afirmare ca partener credibil, o şansă de a contribui la 
formarea şi consolidarea unei comunități de state 
prospere şi paşnice, bazată pe respectul valorilor 
democratice comune. 

România consideră deciziile Summit-ului OSCE de 
la Istanbul (1999) un document de referință pentru 
dezvoltarea şi adaptarea organizaţiei la noile realități 
politico-militare de pe continent. În acest sens, ţara 
noastră s-a implicat în negocierile privind adaptarea 
Tratatului CFE, controlul armelor mici şi al arma- 
mentelor uşoare, precum şi în cele privind îmbunătăţirea 
şi dezvoltarea documentului de la Viena. 

De asemenea, România sprijină dezvoltarea, atât a 
capacităţilor operaţionale, cât şi a celor acționale ale 
OSCE destinate prevenirii conflictelor şi manage- 
mentului crizelor, în cadrul cărora locul central este 
ocupat de structurile de reacție rapidă prevăzute la 
Summit-ul de la Istanbul. 

România, prin prezența sa în diferite organe ale 
ONU, are posibilitatea de a participa la procesul deci- 
zional din cadrul organizației mondiale, cu influențe 
asupra situaţiei internaţionale la nivel global şi regional. 
De asemenea, participarea României la operaţiuni ONU 
de menținere a păcii a evidenţiat eficienţa armatei 
române şi disponibilitatea politică a României de a se 
implica în activităţi militare multinaționale pentru 


menținerea stabilității internaționale, managementul 
crizelor şi prevenirea conflictelor. 

În perioada ianuarie 2004 - decembrie 2005, 
România a exercitat cel de-al patrulea mandat de 
membru nepermanent al Consiliului de Securitate al 
ONU, principalul organism din cadrul organizației 
mondiale cu atribuţii în menţinerea păcii şi securității 
internaţionale. 


PROPUNERI: 


continuarea participării la operaţiunile în sprijinul păcii sub egida ONU, OSCE şi 
NATO, în primul rând la cele din zona de interes a României; 


dezvoltarea unei politici coerente, care să susțină aspiraţiile ţării noastre de a 
exercita un rol de autoritate subregională; 


întărirea relaţiilor de colaborare cu ţările din spaţiul geografic proxim şi 
participarea la Structurile militare multinaționale constituite la nivel regional; 


promovarea proiectelor de interes regional şi naţional în cadrul Pactului de 
Stabilitate; 


îndeplinirea angajamentelor internaţionale ce revin României în domeniul 
neproliferării şi controlului armamentelor; 


optimizarea capabilităţilor de participare a României la managementul crizelor şi 
operaţiuni în sprijinul păcii; 


continuarea participării la exerciţiile de management al crizelor şi în sprijinul păcii 
organizate în cadrul NATO/PpP; 


armonizarea legislaţiei interne privind participarea la operaţiunile în sprijinul 
păcii cu cea a ţărilor membre NATO. 

